SEBUAH SIRI ANIME ASLI NETFLIX
Diam sikit.
Pekak dan bisu.
Diam!
Sekali saja lagi, nahas awak…
Tidak! Cepat bunuh!
- Bunuh! - Jangan!
Dewi.
Sagan, jangan. Saya bukan makananlah, kucing dungu.
Marci. Syukurlah. Terima kasih.
Dia pula?
Kalau saya jahit awak berdua bersama, dapatlah satu manusia sempurna.
Kapten.
Jadi awak peduli kalau saya mati atau hidup.
Tapi sekarang macam dah kurang.
Mereka bunuh Kaisar!
Angkat dia. Kita mesti pergi.
BAB ENAM GADIS LEMBAYUNG
Benda itu… Meragut Kaisar. Ia bunuh Kaisar.
Cukup yang awak buat.
Sekarang biar saya uruskan makhluk itu.
Beraninya Matahari, Penghangus. Gahnya…
Agungnya Matahari.
Dari belakang! Dia datang dari belakang!
Penghangus.
Berundur!
Beri dia laluan!
- Beri laluan! - Beri laluan!
Api melawan Bapa Api?
Serupa macam membaling batu ke arah gunung.
- Davion, dengar cakap saya. - Davion dah tak ada.
Saya tak tahu macam mana awak wujud, tapi saya tahu siapa yang awak rasuk.
Davion.
Baru saya faham kenapa saya rasa macam saya kenal dia.
Rupanya awak. Sejak dulu memang awak. Awak tak patut ada di sini.
Awak perlu pulangkan Davion.
Si tikus sudah lari. Lagunya sayup. Hanya saya yang tinggal.
Tidak. Saya masih boleh dengar dia. Saya boleh nampak dia.
Dia sesat. Ketakutan. Keseorangan.
Sekadar tinggalan Halilintar, itu saja.
Davion tak mahu semua ini. Dia tentu tak mahukan ini.
Kemahuan si tikus itu tak penting. Apa yang dia ada pun tak penting.
Serahkan Mata itu kepada saya.
Saya takkan serahkan apa-apa pun dan saya takkan serahkan dia juga.
Bukan ada dua orang. "Awak" tak wujud.
Awak kelahiran api, sebahagian daripada saya. Awak mesti patuh.
Saya bukan kelahiran sesiapa! Sayalah api!
Sayalah api sejak azali lagi!
Hentikannya!
Lina?
Tentu Kaisar menolak awak, sebab itu awak jatuhkan dia ke bumbung.
Saya tak ingat.
Saya ingat saya marah sebab Mata itu, sebab…
Mirana? Saya tahu. Saya dapat rasa.
Saya nak campak awak masuk kurungan. Biar awak meringkuk di dalam sana
sampai kami tahu macam mana nak bantu awak tentang masalah ini.
Tapi Wizurai Kashurra tak setuju.
- Jadi mereka bebaskan saya. - Mereka angkat awak jadi wira.
Kashurra beritahu orang makhluk itu muncul,
dan awak, Kesateria Naga berani, cuba menghalangnya.
Kami tak boleh biar seseorang yang rapat dengan Puteri
terlibat pula dengan pembunuhan Kaisar.
Penipuan takkan memperbetulkan keadaan.
Awak tak tahu kegunaan sebuah penipuan.
Imperium masih kacau bilau.
Senat akan melantik pemangku, tapi itu tidak penting.
Tidak ada satu calon tunggal yang disokong semua bangsawan.
Perang saudara pasti tercetus.
Dulu, saya dituduh macam-macam. Kononnya saya hanya tahu membunuh
dan membakar benda, dan mungkin cakap mereka betul.
Bukan angkara awak.
Jangan buat-buat kenal saya, macamlah awak tahu apa saya buat.
Selepas malam semalam, saya rasa saya tahu.
Saya telah ditelan, tapi awak yang tarik saya balik.
Awak selamatkan saya.
Awak dah selamatkan ramai orang. Awak boleh selamatkan ramai lagi.
Saya perlu Mata itu. Helio Imperium perlu pemangku.
Davion.
Saya nampak cara mereka sambut awak. Mereka sayang awak. Awak wira mereka.
Saya tak ada gelaran, bukan bangsawan. Masakan mereka jadikan saya pemangku?
Rakyat tentu akan sokong awak.
Berkumpul keliling api.
Nak jerit panggil pengawal atau cukup ketuk saja?
Saya dah mati agaknya. Saya nampak bidadari.
Pembalut.
Kebingitan yang mengganggu ketenangan jiwa saya.
Ini sutera paling halus di Imperium, dicuri dari istana.
Tahan, ya.
Saya gembira awak datang, tapi sia-sia saja.
Puteri awak sudah mati.
"Terkujur, belum mati tetapi bermimpi. Namun tidak bernafas, kaku ibarat patung.
Bintang Fajar yang terbit, tidak berbunyi, cahayanya melampiaskan amarahnya."
Memang sedap. Tapi saya tak faham maksudnya.
- Apabila dengar, awak rasa apa? - Sedih? Rasanya.
Kalau begitu, awak fahamlah.
- Kalau saya rasa gembira? - Saya akan beri jawapan yang sama.
Hei, kenapa dia tiba-tiba jadi begitu?
- Macam makin teruk saja. - Tidak, ini benda lain.
Masukkan cahaya lagi. Cahaya matahari. Buka tingkap!
Puteri sudah bangun.
Aura kematian sudah hilang, seolah-olah dihapuskan dari darah awak.
Awak terperangkap, Puteri. Antara alam dunia dan alam barzakh.
Saya cuba zahirkan tragedi itu dalam sebuah puisi. Mahu dengar?
Dia pandai berpuisi. Dia sebenarnya naga.
Ada 36 rangkap.
Tak apalah. Nanti sajalah.
Saya sudah tidak berani berharap.
Saya akan maklumkan Senat dan Majlis Perang.
Nanti. Selagi kita tak jumpa pembunuh itu, jangan biar sesiapa tahu tentang ini.
- Selepas kemangkatan Kaisar… - Apa? Selepas Kaisar apa?
Ya, saya patut beritahu awak.
Dia dijatuhkan dari langit oleh manusia separuh naga.
Bersepai.
Tinggalkan kami. Saya perlu berbicara dengan Puteri.
Saya ingat saya rasa sesuatu, rasa tenang dan damai
yang saya ingin hayati selamanya.
Tapi ada juga satu suara. Lembut, tetapi mendesak.
Suara mak saya. Seolah-olah mengejutkan anaknya yang tidur.
- Apa kata mak awak? - Satu perkataan saja. "Ingat."
Ingat kedudukan. Ingat tanggungjawab. Ingat, awak disayangi orang.
- Ya. - Pesanan dia sejak awak kecil lagi.
Saya rindukan dia dan ayah juga.
Kalau mak ayah awak masih ada, awak akan disuruh menuntut takhta.
Takhta.
Lebih mudah lagi semasa saya perintah satu angkatan saja.
Ramalan Oracle masih belum dipenuhi.
Selemene sudah gugur, tetapi Mene belum bangkit.
Empayar Bunian masih di awal usia.
Sebagai Kaisar, awak bukan hanya memerintah satu angkatan saja.
Tapi saya kena menetap di sini.
Jadi ingatlah kedudukan awak dan ingatlah tanggungjawab awak.
Tapi saya teragak-agak sebab pesanan terakhir ibu saya.
Awak lihat semua sepanduk itu? Itu demi menghormati ayah awak.
Yang lain pula tidak.
Tapi rakyat di sebalik sepanduk itulah kekuatan ayah awak.
Mereka boleh jadi milik awak.
Jadi maksud awak, saya patut buat rakyat sayangkan saya.
Awak jadilah seperti diri sendiri.
Senat bakal menamakan seorang pemangku hari ini.
Saya ingin mengusulkan nama Kaisar kita sendiri.
Saya ingat tanggungjawab saya.
- Biar saya bantu. - Terima kasih, nak.
Awak tak patut keluar seorang diri. Ini terlalu dekat dengan Rumpun Bayangan.
Rumpun Bayangan. Jadi saya di sana, ya?
Mari. Duduk dengan saya.
Dulu, saya kenal setiap pelosok hutan ini.
Tapi sekarang dah berubah.
- Ya, sudah banyak berubah. - Saya sudah hampir tak cam lagi.
Saya tak cam kediaman saya sendiri.
Kediaman kita tak lengkap kalau tanpa keluarga kita.
Dyfed, Adara, Idwal. Awak tentu sangat rindukan mereka.
Awak kenal mereka?
Semua orang kenal mereka. Mereka sayang awak. Ikut awak merata.
Walaupun terpaksa korbankan nyawa. Semua orang tahu itu salah awak.
Ada cara untuk putar balik masa. Apa awak sanggup buat untuk itu?
Apa saja. Saya sanggup buat apa saja.
Mari dekat lagi, Fymryn. Dekat lagi.
Mudah saja. Awak hanya perlu benarkan saya masuk.
Awak mempercayai seorang penipu. Dia mempergunakan awak untuk balas dendam.
Dia akan sentiasa menipu awak. Sentiasa akan mempergunakan awak.
Tolak penipuan dia.
Tolak dia.
Awak tak boleh bawa angkatan peribadi awak masuk bandar dengan sepanduk awak.
Awak tak ada kuasa untuk memberi arahan lagi.
Zal sudah tiada, Shabarra sudah mati, tapi undang-undang masih sama.
Imperium perlu kepimpinan, kekuatan. Nama dan angkatan saya ada semua itu.
Awak boleh berikannya tanpa menceroboh masuk kawasan istana.
Semua lelaki dan wanita ini rakyat yang mahu ke perhimpunan awam.
Begitu juga dia.
- Jangan main-main dengan kuasa. - Saya nak balik rumah.
Awak dah bakar tujuh rumah dalam tujuh tahun.
Ini rumah awak sekarang.
Kuil Matahari akan tukar kuasa pembinasa menjadi kuasa pelindung,
kelemahan awak menjadi kekuatan. Kami akan selamatkan awak.
Ini penjara.
Awak anggap saya cuma budak yang boleh hanguskan dunia.
Saya boleh jadi perwira, seorang pelindung.
Awak tak boleh ajar saya apa-apa. Saya dah muak duduk sini.
Awak ibarat senjata. Boleh memusnahkan jika tak dibidik betul.
Malangnya itulah diri awak.
Awak tak kenal saya. Tiada siapa kenal. Tiada siapa selamanya.
Mereka akan saling berbunuhan.
Saya tahu mereka mesti mahu. Mereka mesti fikir ia berbaloi.
Dulu, saya pun ada impian begitu.
Dulu, saya fikir keadaan akan jadi lebih baik kalau tak ada Kaisar,
tak ada keluarga diraja, sebuah Republik Helio.
Saya ingat kalau Shabarra turun takhta,
Senat akan ambil alih dan mentadbir dengan lebih elok,
dengan lebih adil. Tapi sekarang?
Angkatan Tihomir turun ke bandar. Pengawal Praetoria sedia untuk bertarung,
tapi Senat akan tetap namakan dia sebagai Pemangku.
Mereka takut dia. Mereka terlalu bergantung kepada duitnya.
Jadi persoalannya, apa awak mahu buat tentang itu?
Saya tak nak rumah saya terbakar lagi.
Imperium kini dalam bahaya.
Kaisar Dewa Shabarra dibunuh iblis yang masih belum ditangkap lagi.
Puteri Matahari sudah mangkat. Tidak ada pewaris, tidak ada harapan.
Kita perlu seorang pemangku,
seorang ketua yang gagah untuk membawa fajar ke empayar baru.
Siapa orangnya?
Tihomir guna kekayaan keluarganya untuk membeli gelaran.
Sekarang dia ingat dia boleh guna itu untuk membeli sebuah empayar.
Shabarra lemah.
Dia tak dapat menjaga Imperium. Dia tak dapat jaga dirinya sendiri pun.
Sekarang kita kena ikut pula pemerintah kuku besi lain?
Saya boleh lindungi kita semua. Lantiklah saya menjadi Pemangku.
Awak? Kuasa awak memusnahkan separuh bandar ini,
tapi masih tak dapat bawa pembunuh Kaisar ke muka pengadilan.
Saya cuba halang benda itu. Tapi gagal.
Penghangus yang hantar benda itu balik mereput di neraka.
Dia selamatkan ribuan nyawa. Saya akan mati kalau dia tiada.
Awak tak berhak bersuara, Kesateria Naga.
Tundukkan pandangan.
Yang Amat Mulia Mirana, anakanda kepada Zal, Puteri Matahari.
Saksikan kedaulatannya.
Wizurai, yang berhormat ahli majlis, para wakil dewan sekalian.
Panah seorang pembunuh hampir meragut nyawa beta, tetapi beta tak mudah dibunuh.
Sebagai pewaris tunggal takhta ini berdasarkan keturunan,
beta ingin memerintah sepertimana ayahanda beta memerintah.
Lama dahulu, pengkhianatan memaksa beta meninggalkan istana.
Kini, pengkhianatan juga yang memanggil beta kembali.
Ancaman Coriel'Tauvi kini marak seperti yang diramalkan.
Kampung bunian yang senyap sekian lama kini mula mengganas.
Kita akan menyertai sekutu kita dan mengusir mereka bersama.
Ini namanya gila. Saya tak tahu apa yang lebih teruk.
Tihomir, yang gunakan kekayaannya untuk membeli kuasa
atau Mirana, yang tiba-tiba tuntut kuasa hanya sebab keturunan saja.
Awak yang tinggalkan kami, awak enggan naik takhta sebelum ini,
tapi kami perlu terima saja semua ini? Terima saja awak?
Saya tak pernah lupa asal usul mahupun tanggungjawab saya.
Berkali-kali saya membahayakan nyawa demi Helio Imperium.
Puteri Mirana mahu hantar anak-anak awak semua
berperang dan mati dalam Hutan Malam Perak.
Demi dewi yang dia sembah.
Jika Mene kembali, segalanya akan berakhir.
Baru awak ada alasan untuk bolot kuasa.
Iktiraf Puteri Mirana kerana ayahandanya, iktiraf jasa Tihomir kepada negaranya,
tetapi demi kelangsungan negara ini, lantiklah orang paling layak sebagai ratu.
Sudah. Saya usulkan kita mengundi.
Puteri Mirana belum bersedia memerintah,
tetapi saya boleh berkhidmat sebagaimana saya berkhidmat sekarang.
Dengan ini, saya menarik diri dan mengundi untuk Penghangus.
Legatus Tihomir ialah pemutus undi.
Mahkota yang diletakkan di kepalamu ini bukan penentu kuasamu,
tetapi beban tanggungjawabmu sebagai pemangku kami, suara kami,
berkhidmat untuk kami, melindungi kami.
Beta suara rakyat, berkhidmat untuk rakyat, melindungi rakyat.
Angkat perisai!
Acu senjata!
- Sana! - Tengok langit!
Apa itu…
Takhta Matahari berterima kasih atas keberanian awak.
Panglima beta melaporkan awak seorang menghapuskan tentera lelabah itu.
Angkatan Ketujuh bernasib baik sebab awak campur tangan.
Terima kasih, Tuanku.
Tapi kenapa mereka perlu patik sedangkan mereka ada Tuanku?
Ulang semula?
Tuanku ialah Kaisar Dewa. Kenapa perlukan patik kalau Tuanku ada?
Beta memang ada. Beta ada untuk semua. Sekarang, ganjaran apa yang awak mahu?
Angkatan awak sendiri? Jawatan Senat? Atau awak mahu gelaran sendiri?
Angkatan Tuanku sudah beri patik gelaran.
- Penghangus! - Penghangus!
Kita patut bincangkan kerusi dalam Majlis Perang Diraja
seawal yang Tuanku boleh.
Ya, sudah tentu. Minta diri dulu.
Dulu, saya duduk atas riba ayah saya di takhta itu.
Rupanya itu melanggar protokol.
Saya tak faham masa itu. Tapi dia pun tak kisah.
Saya tahu dia pasti tak kisah. Ayah awak baik orangnya.
Terlalu baik untuk tempat ini.
Saya pun pasti tentang itu. Itulah yang saya paling pasti.
Saya tak boleh kekal di sini.
Ada banyak benda yang sudah lama tertangguh.
- Mungkin ini semua ada hikmahnya. - Teruskanlah memujuk hati awak sendiri.
Ini bukan hal peribadi.
Semuanya hal peribadi. Itu yang menjadikan kita manusia.
Saya tak sangka awak begini. Tak sangka awak seperti ini.
Saya ingat awak macam dia. Macam Shabarra.
Saya ingat awak berdua tentu akan memburukkan keadaan.
Keadaan memang sudah buruk pun, jadi awak tak silap.
Cuma bukan seperti cara yang awak bayangkan.
- Saya dah silap. - Tapi masih belum terlambat.
Saya mahu awak tahu, kalau Coriel'Tauvi berani serang kita,
saya sendiri akan mara ke Hutan Malam Perak.
Saya akan ratakan kampung mereka atas nama keamanan.
Ampun Tuanku.
Puteri.
Syukurlah awak selamat. Saya lega lihat awak begini.
Asar, tinggalkan kami sebentar.
Kalau saya tahu awak…
Kalau tahu awak selamat, saya tentu datang.
Awak tak tahu.
- Awak patut beritahu saya. - Kami tak beritahu sesiapa.
Saya tak mahu semua ini terjadi.
- Awak mahu apa sebenarnya? - Slyrak hantar saya ke sini.
Saya tak tahu awak ada di sini. Saya tak berharap pun.
Slyrak mahu awak bunuh Kaisar dan membohongi Senat.
Dia hantar awak untuk kucar-kacirkan negara ini.
Dia mahu saya cari satu-satunya benda yang boleh halang Terrorblade.
Lina boleh bantu saya dapatkannya. Yang lain hanya kebetulan.
- Jadi awak bersama dia? - Buat masa ini. Hingga semuanya selesai.
- Hingga awak dapat apa awak mahu. - Awak tahu apa saya mahu.
Kali terakhir saya tengok awak di kampung, kita bertempur bersama,
saya sedar apa awak korbankan demi saya.
Saya berdoa kepada dewi supaya awak masih ada di dalam sana.
Saya berdoa Davion saya tidak tewas dengan raksasa yang merasuk jasadnya.
Sekarang saya jumpa awak kembali, tapi saya macam dah tak kenal awak.
Saya masih lelaki yang awak kenal.
Lelaki yang berjanji dengan saya dia akan pastikan ini selesai.
Dia janji dengan saya kita patut cari jalan bersama.
- Asar. - Mirana.
Saya lega awak selamat.
Maaf mengganggu tuan puteri lewat malam begini.
Tuanku ada pelawat.
Saya ada berita baik dan berita yang kurang baik.
Kami jumpa pembunuh awak.
Berita kurang baik pula?
Dia masih hidup dan kami tahu siapa upah dia.
Dia baru saja dimahkotakan.
BERDASARKAN PERMAINAN VIDEO DOTA 2 KELUARAN VALVE
Terjemahan sari kata oleh Nursyazela Badrina